CELEX: C2005/171/53
Language: el
Date: 2005-07-09 00:00:00
Title: Υπόθεση T-181/05: Προσφυγή της Citicorp και της Citibank, N.A., κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 10 Μαΐου 2005

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/33
            
         Προσφυγή της Citicorp και της Citibank, N.A., κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 10 Μαΐου 2005
   (Υπόθεση T-181/05)
   (2005/C 171/53)
   Γλώσσα στην οποία έχει καταρτισθεί το δικόγραφο της προσφυγής: η αγγλική
   Η Citicorp, με έδρα τη Νέα Υόρκη (ΗΠΑ), και η Citibank, N.A., με έδρα τη Νέα Υόρκη (ΗΠΑ), εκπροσωπούμενες από τους V. v. Bomhard, A. Renck and A. Polhmann, δικηγόρους, άσκησαν προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) στις 10 Μαΐου 2005 ενώπιον του Πρωτοδικείου των Ευρωπαϊκών Κοινοτήτων.
   Αντίδικος κατά τη διαδικασία ενώπιον του τμήματος προσφυγών ήταν η Citi, S.L., με έδρα το Algete, Μαδρίτη (Ισπανία).
   Οι προσφεύγουσες ζητούν από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 1ης Μαρτίου 2005, στην υπόθεση R 173/2004-1·
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα
   
               Αιτούσα την καταχώριση κοινοτικού σήματος:
            
            
               Citi, S.L.
            
         
               Επίμαχο κοινοτικό σήμα:
            
            
               Το εικονιστικό σήμα CITI για υπηρεσίες που υπάγονται στην κλάση 36 (γραφεία εκτελωνισμού, αποτιμήσεις ακινήτων, κτηματομεσιτικά γραφεία, υπηρεσίες διαχείρισης και αποτίμησης ακίνητης περιουσίας) — αίτηση υπ' αριθ. 1 430 750
            
         
               Δικαιούχοι του κατά τη διαδικασία ανακοπής αντιταχθέντος σήματος ή σημείου:
            
            
               Citicorp και Citibank N.A.
            
         
               Αντιταχθέν δικαίωμα επί σήματος ή σημείου:
            
            
               Τα αντίστοιχα εθνικά και κοινοτικά, λεκτικά και εικονιστικά σήματα των ως άνω εταιριών για υπηρεσίες που υπάγονται στην κλάση 36 (χρηματοοικονομικές υπηρεσίες και κτηματομεσιτικές υπηρεσίες)
            
         
               Απόφαση του τμήματος ανακοπών:
            
            
               Απόρριψη της αιτήσεως καταχωρίσεως κοινοτικού σήματος
            
         
               Απόφαση του τμήματος προσφυγών:
            
            
               Ακύρωση της αποφάσεως του τμήματος ανακοπών, αποδοχή της ανακοπής όσον αφορά τις υπηρεσίες «αποτιμήσεις ακινήτων, κτηματομεσιτικά γραφεία, υπηρεσίες διαχείρισης και αποτίμησης ακίνητης περιουσίας» και απόρριψη της ανακοπής όσον αφορά τις υπηρεσίες «γραφείων εκτελωνισμού»
            
         
               Λόγοι ακυρώσεως:
            
            
               Παράβαση του άρθρου 73 του κανονισμού 40/94 του Συμβουλίου και προσβολή του δικαιώματος ακροάσεως, παράβαση των άρθρων 73 και 74, παράγραφος 1, του κανονισμού 40/94 του Συμβουλίου και παράβαση του άρθρου 8, παράγραφος 5, του κανονισμού 40/94 του Συμβουλίου.